**národná rada slovenskej republiky**

VII. volebné obdobie

Číslo: CRD-770/2016

**39a**

**Správa**

**Výboru Národnej rady Slovenskej republiky pre ľudské práva a národnostné menšiny o prerokovaní výročnej správy o činnosti Ústavu pamäti národa za rok 2015 (tlač 39)**

V súlade s § 12 ods. 5 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov 28. apríla 2016 predložil predseda Správnej rady Ústavu pamäti národa Ondrej Krajňák výročnú správu Ústavu pamäti národa za rok 2015 Národnej rade Slovenskej republiky. Predseda Národnej rady Slovenskej republiky svojím rozhodnutím z 28. apríla 2016 č. 48 pridelil výročnú správu Ústavu pamäti národa za rok 2015 (tlač 39) na prerokovanie Výboru Národnej rady Slovenskej republiky pre ľudské práva a národnostné menšiny s tým, že ako gestorský výbor podá Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

Gestorský výbor v súlade s citovaným rozhodnutím predsedu Národnej rady Slovenskej republiky rokoval o výročnej správe Ústavu pamäti národa za rok 2015 na svojej 4. schôdzi 17. mája 2016.

Gestorský výbor prijal uznesenie č. 7, ktorým

**odporúča**

Národnej rade Slovenskej republiky

**zobrať na vedomie**

výročnú správu Ústavu pamäti národa za rok 2015.

Bratislava 17. mája 2016

Erika Jurinová v. r.

predsedníčka Výboru Národnej rady Slovenskej republiky pre ľudské práva a národnostné menšiny

**národná rada slovenskej republiky**

VII. volebné obdobie

Číslo: CRD-770/2016

**návrh**

**uznesenie**

**národnej rady slovenskej republiky**

z........ mája 2016

k výročnej správe o činnosti Ústavu pamäti národa za rok 2015 (tlač 39)

Národná rada Slovenskej republiky

**berie na vedomie**

výročnú správu o činnosti Ústavu pamäti národa za rok 2015.